Imtella' Jannar 7, 2022 - Aġġornata 7 Ta' Jannar, 2022 1:03pm L-Awtorità ta' Malta għall-Kompetizzjoni u għall-Affarijiet tal-Konsumatur (MCCAA) ħarġet sejħa lura ta' diversi prodotti wara testijiet li għamlet bħala parti minn proġett fuq skala Ewropea. Fi stqarrija li fiha ppubblikat l-ismijiet, id-dettalji ta' identifikazzjoni u ritratti ta' għexieren ta' ġugarelli, l-awtorità qalet li dawn il-prodotti nstab li kienu disponibbli għall-konsumaturi Maltin online minn pajjiżi barra l-UE. Qalet li dawn il-prodotti mhux konformi mad-direttivi tal-UE. Fost oħrajn il-ġugarelli għandhom partijiet żgħar li jistgħu jibilgħuhom it-tfal u jagħlqulhom il-fluss ta' arja, kimika projbita għall-użu f'oġġetti għall-konsumatur u/jew ippakkeġġjar li jippreżenta riskji li persuna tifga lit-tfal fost l-oħrajn. Appellat biex konsumaturi li xtraw dawn il-prodotti jieqfu jużawhom minnufih u jeħilsu minnhom b'mod xieraq jew, fejn hu possibbli, jirritornawhom minn fejn xtrawhom. Skont il-liġi, il-bejjiegħa huma obbligati li joffru rimedju lill-konsumaturi li jirritornaw dawn il-prodotti, liema rimedju jista' jinvolvi tiswija tal-prodott, fejn hu possibbli, jew il-bdil tal-prodott ma' wieħed sigur. Saħqet li l-konsumaturi huma mħeġġa sabiex jiżguraw li l-ġugarell li jkunu qed jixtru għandu miktub l-isem u l-indirizz tal-manifattur u l-importatur, u n-numru tat-tip, tal-lott, tas-serje jew tal-mudell jew element ieħor biex ikunu jistgħu jiġu identifikati. Din l-informazzjoni tista' tkun pprovduta fuq l-ippakkeġġjar jew f'dokumenti li jakkumpanjaw il-ġugarell, jekk id-daqs jew in-natura tal-prodott ma tagħmilx dan possibbli. Il-konsumaturi huma wkoll imħeġġa jiċċekjaw jekk il-prodott li se jixtru kienx imsejjaħ lura billi jaċċessaw online databases dwar sejħiet lura ta' prodotti mhux siguri bħal Safety Gate (https://ec.europa.eu/safety-gate-alerts/screen/webReport). Barra minn hekk, meta jixtri online, il-konsumatur għandu jaqra reviews u jiskopri dwar mingħand min verament qed jixtri. Lista ta' prodotti msejħa lura: • 4 Channels R/C AeroBus (Code: HURC1101) minħabba l-preżenza ta' kimika pprojbita għall-prodotti tal-konsumatur. • 1213 Toys Baby Doll (Bar code: 1287770174561) minħabba l-preżenza ta' kimika pprojbita għall-prodotti tal-konsumatur. • Remote Control Honeybee Vehicle (Bar code: 999800352; nru. tal-prodott: 34681) minħabba l-preżenza ta' kimika pprojbita għall-prodotti tal-konsumatur. • Wheel King New 4×4 No. 755-3B (Bar code: 5356101803923) minħabba l-preżenza ta' kimika pprojbita għall-prodotti tal-konsumatur. Prodotti li kienu disponibbli minn pajjiżi barra l-UE: • Baby Bath Toys (Cartoon Tortoise Whale Animal) minħabba l-preżenza ta' partijiet żgħar li jistgħu jinbelgħu u b'hekk jimblukkaw il-passaġġ tan-nifs. 10pcs/lot Cute Baby Kids Squeaky Rubber Ducks Bath minħabba l-preżenza ta' kimika pprojbita għall-prodotti tal-konsumatur. • 12cm Transformation Robot Kit Toys Transformer 2 in 1 (Optimus Hornets Model Deformed Car) minħabba l-ippakkeġġjar li jippreżenta riskju ta' soffokazzjoni. • Cute Animals Swimming Water Toys (Colorful Soft Rubber Float Squeeze) minħabba l-ippakkeġġjar li jippreżenta riskju ta' soffokazzjoni u l-preżenza ta' partijiet żgħar u forom ġeometriċi rregolari li jistgħu jinbelgħu u b'hekk jimblokkaw l-fluss tal-arja. • 12pcs Children's Toy Simulation Bow Accessories minħabba l-ippakkeġġjar li jippreżenta riskju ta' soffokazzjoni. • 2pcs/set Baby Rattles (Code: WJ264) minħabba l-ħoss qawwi li joħroġ mill-ġugarell li jista' jikkawża ħsara lill-kapaċità tas-smigħ tat-tfal. • Baby Rattles Toy (Code: WJ482) minħabba l-ħoss qawwi li joħroġ mill-ġugarell li jista' jikkawża ħsara lill-kapaċità tas-smigħ tat-tfal. • 0-12 Months Baby Rattles Toy Cars minħabba l-ħoss qawwi li joħroġ mill-ġugarell li jista' jikkawża ħsara lill-kapaċità tas-smigħ tat-tfal u l-forma ġeometrika tal-ġugarell li jista' jimblokka l-fluss tal-arja jekk jinbelgħa. • Fun Simulation Archery Bow and Arrow Toy Set with 3pcs Suction Cup Arrows and 1pc Bow minħabba l-preżenza ta' kimika pprojbita għall-prodotti tal-konsumatur. • Sonic 6piece/set Doll Anime Figure Toys 4th Generation Boom (Dr Eggman Shadow) minħabba l-preżenza ta’ kimika pprojbita għall-prodotti tal-konsumatur. • Inflatable 25cm Balloon minħabba l-preżenza ta’ kimika pprojbita għall-prodotti tal-konsumatur u l-ippakkeġġjar tal-ġugarell li jippreżenta riskju ta’ soffokazzjoni għat-tfal. • Mini Cute Candy Color Transparent Pull Back Car Model minħabba l-qies tal-ġugarell li jitqies żgħir u li għalhekk jista’ jimblokka l-fluss tal-arja jekk jinbelgħa. • Cute Mini Moveable Cars Mold minħabba l-preżenza ta’ kimika pprojbita għall-prodotti tal-konsumatur. • Cute Dolls Toys (Contemporary Doll) minħabba l-ippakkeġġjar li jippreżenta riskju ta’ soffokazzjoni. • Family 4 Person Doll Set minħabba l-ippakkeġġjar li jippreżenta riskju ta’ soffokazzjoni u l-preżenza ta’ kimika pprojbita għall-prodotti tal-konsumatur. • 21 Inch Outdoor Shooting Toys For Children Simulation Plastic Bow 4pcs minħabba l-preżenza ta’ kimika pprojbita għall-prodotti tal-konsumatur u l-ippakkeġġjar tal-ġugarell li jippreżenta riskju ta’ soffokazzjoni għat-tfal. • Baby Bathing Floating Soft Rubber Animals (Spoon-Net 1 set) minħabba l-ippakkeġġjar li jippreżenta riskju ta’ soffokazzjoni u l-forma ġeometrika irregolari tal-prodott li tista’ timblokka l-fluss tal-arja jekk jinbelgħa. • Funny Mini Plastic Cartoon Octopus Clockwork Wind Up minħabba l-ippakkeġġjar li jippreżenta riskju ta’ soffokazzjoni. • Children Soft Bullet Toy Gun (Darting Board wtih Soft Throwing Bullet) minħabba l-preżenza ta’ kimika pprojbita għall-prodotti tal-konsumatur. Ara r-ritratti tal-ġugarelli: Toys Photos